b'\n_START_ARTICLE_\nUEFA Meistrite Liiga finaal 2016\n_START_SECTION_\nM\xc3\xa4ngupaik\n_START_PARAGRAPH_\nSan Siro, ametlikult tuntud kui Stadio Giuseppe Meazza, tehti UEFA t\xc3\xa4itevkomitee poolt teatavaks kui finaali m\xc3\xa4ngupaik 18. septembril 2014 Nyonis \xc5\xa0veitsis. See on neljas Euroopa karika/Meistrite Liiga finaal mis on peetud sellel v\xc3\xa4ljakul p\xc3\xa4rast 1965., 1970. ja 2001. aasta finaal finaale. _NEWLINE_San Siro ehitati 1925, avati 1926 Milani koduv\xc3\xa4ljakuna ning m\xc3\xbc\xc3\xbcdi linnale 1935. Internazionale hakkas v\xc3\xa4ljakut rentima 1947 ja staadionit on alates sellest ajast kahe klubi vahel jagatud, Inter v\xc3\xb5itis esimese Euroopa Karika finaali mis sellel v\xc3\xa4ljakul m\xc3\xa4ngiti 1965. aastal. Staadionit 1934. aasta jalgpalli maailmameistriv\xc3\xb5istlustel, UEFA Euro 1980 ja 1990. aasta jalgpalli maailmameistriv\xc3\xb5istlustel. Hetkel mahutab see 80 018, kuid UEFA v\xc3\xb5istluste jaoks v\xc3\xa4hendatakse see natuke alla 80 000._NEWLINE_2016. aasta finaal oli esimene kord, kui finaal toimus San Sirol ja mitte kumbki staadioni \xc3\xbc\xc3\xbcrnikest ei suutnud v\xc3\xb5istlust v\xc3\xb5ita, kuna p\xc3\xa4rast halba esitlust kohalikus liigas ei suutnud Milan ega Inter Euroopa v\xc3\xb5istlustele kvalifitseeruda.\n_START_SECTION_\nTaust\n_START_PARAGRAPH_\nSee finaal oli kuues turniiri finaal kus olid kaks meeskonda samast riigist, kolmas finaal kus m\xc3\xb5lemad klubid olid Hispaaniast ja teine kus m\xc3\xb5lemad olid samast linnast, viimati kohtusid samad klubid 2014. aasta finaalis, mis teeb sellest seitsmenda korduva finaali. Madridi finaal kindlustas ka selle, et Madridist sai k\xc3\xb5ige edukam linn Euroopa Karikas v\xc3\xb5ites 11 finaali ja osaledes 17 finaalis, lisaks ka 16 v\xc3\xb5iduga k\xc3\xb5ikides UEFA klubiv\xc3\xb5istlustes, eelnev rekord kuulus Milanole 10 v\xc3\xb5iduga ja 16 finaaliga Euroopa Karikas ja 15 v\xc3\xb5iduga k\xc3\xb5ikides UEFA klubiv\xc3\xb5istlustes._NEWLINE_Real Madrid j\xc3\xb5udis finaali rekordiliselt 14. korda p\xc3\xa4rast kokkuv\xc3\xb5ttes 1:0 v\xc3\xb5itu Manchester City \xc3\xbcle ja sai v\xc3\xb5imaluse v\xc3\xb5ita rekordiliselt 11. tiitli. Eelnevalt v\xc3\xb5itsid nad 1956, 1957, 1958, 1959, 1960, 1966, 1998, 2000, 2002 ja 2014, ning kaotas 1962, 1964 ja 1981 finaalid. See oli nende 18. finaal UEFA klubiv\xc3\xb5istlustel, nad on m\xc3\xa4nginud ka Karikav\xc3\xb5itjate Karikas finaalides (kaotades 1971 ja 1983) ja kahes UEFA Karika finaalis  (v\xc3\xb5ites 1985 ja 1986). Nende peatreeneril Zinedine Zidanel, kes l\xc3\xb5i Real Madridi v\xc3\xb5iduv\xc3\xa4rava 2002. aasta finaalis, oli v\xc3\xb5imalus saada seitsmendaks inimeseks kes on v\xc3\xb5itnud Meistrite Liiga nii m\xc3\xa4ngija kui peatreenerina, liitudes nimedega nagu Miguel Mu\xc3\xb1oz, Giovanni Trapattoni, Johan Cruyff, Carlo Ancelotti, Frank Rijkaard ja Pep Guardiola._NEWLINE_Atl\xc3\xa9tico Madrid j\xc3\xb5udis oma kolmandasse Euroopa Karika finaali p\xc3\xa4rast M\xc3\xbcncheni Bayern alistamist v\xc3\xb5\xc3\xb5rsil v\xc3\xa4ravatega (kokkuv\xc3\xb5ttes 2:2). Nende eelmised kaks finaali olid 1974 ja 2014, m\xc3\xb5lemad l\xc3\xb5ppesid kaotusega vastavalt M\xc3\xbcncheni Bayernile ja Real Madridile. Atl\xc3\xa9tico Madrid on m\xc3\xa4nginud ka kolmes Karikav\xc3\xb5itjate Karika finaalis (v\xc3\xb5ites 1962 ja kaotades 1963 ja 1986) ja kahes Euroopa Liiga finaalis (v\xc3\xb5ites 2010 ja 2012), nende k\xc3\xb5ige v\xc3\xa4rskem Euroopa Liiga edu 2012. aastal juhendas treener Diego Simeone. Tal oli v\xc3\xb5imalus liituda kaas-argentiinlaste Luis Carniglia ja Helenio Herreraga kui ainsad mitte-eurooplasest peatreenerid kes on v\xc3\xb5itnud Euroopa Karika/Meistrite Liiga. Kui nad v\xc3\xb5idaks Meistrite Liiga, siis liituksid nad Juventuse, Amsterdami Ajaxi, M\xc3\xbcncheni Bayerni ja Chelseaga kui klubid kes on v\xc3\xb5itnud kolm peamist Euroopa klubiv\xc3\xb5istlust. Teisalt, kui nad kaotaks, siis saaks neist esimene klubi kes on kaotanud oma esimesed kolm Euroopa Karika finaali._NEWLINE_Peale 2014. aasta finaali, mille Real Madrid v\xc3\xb5itis p\xc3\xa4rast lisaaega 4:1, ainsad Madridi derbi m\xc3\xa4ngud Euroopa v\xc3\xb5istlustel toimusid Euroopa Karikas 1958/59 poolfinaalis, kui Real Madrid v\xc3\xb5itis 2:1 korduskohtumises p\xc3\xa4rast 2:2 viiki kokkuv\xc3\xb5ttes, ja UEFA Meistrite Liiga 2014/15 veerandfinaalis, kus Real Madrid v\xc3\xb5itis kokkuv\xc3\xb5ttes 1:0.\n_START_SECTION_\nLogo\n_START_PARAGRAPH_\nUEFA tegi finaali br\xc3\xa4ndi identiteedi teatavaks 27. augustil 2015 Monacos vahetult enne alagrupiturniiri loosi. Logol on Milano maam\xc3\xa4rk Galleria Vittorio Emanuele II.\n_START_SECTION_\nPiletim\xc3\xbc\xc3\xbck\n_START_PARAGRAPH_\nStaadion mille mahutavus oli finaaliks 71 500 pealtvaatajat tehti f\xc3\xa4nnidele ja \xc3\xbcldisele publikule saadavaks 46 000 piletit, millest m\xc3\xb5lema finalisti meeskonnad said 20 000 piletit ja 6 000 piletit l\xc3\xa4ksid m\xc3\xbc\xc3\xbcki f\xc3\xa4nnidele \xc3\xbcle maailma l\xc3\xa4bi UEFA.com-i ajavahemikul 1.\xe2\x80\x9314. m\xc3\xa4rtsini 2016 neljas hinnaklassis: 440, 320, 160 ja 70 eurot. \xc3\x9clej\xc3\xa4\xc3\xa4nud piletid eraldati kohalikule korraldavale komiteele, UEFA-le ja jalgpalliliitudele, reklaamipartneritele ja \xc3\xbclekandjatele ning auk\xc3\xbclalistele.\n_START_SECTION_\nAvatseremoonia\n_START_PARAGRAPH_\nAmeerika laulja Alicia Keys esines avatseremoonial enne m\xc3\xa4ngu, see oli esimene kord kui seal toimus elava muusika esitlus. Itaalia tenor Andrea Bocelli esindas UEFA Meistrite Liiga h\xc3\xbcmni.\n_START_SECTION_\nSeotud \xc3\xbcritused\n_START_PARAGRAPH_\nUEFA Naiste Meistrite Liiga finaal 2016 toimus kaks p\xc3\xa4eva varem, 26. mail 2016 Mapei Stadium \xe2\x80\x93 Citt\xc3\xa0 del Tricolorel Reggio Emilias._NEWLINE_Iga-aastane UEFA Meistrite festival toimus 26.-29. mai 2016 Milano Piazza del Duomol.\n_START_SECTION_\nAmetnikud\n_START_PARAGRAPH_\nInglismaa kohtunik Mark Clattenburg kuulutati UEFA poolt finaali kohtunikuks 10. mail 2016.\n_START_SECTION_\nV\xc3\xa4ravajoone tehnoloogia\n_START_PARAGRAPH_\nV\xc3\xa4ravajoone tehnoloogiat s\xc3\xbcsteem Kotkasilma kasutati selles m\xc3\xa4ngus. See oli esimene UEFA Meistrite Liiga finaal kus kasutati v\xc3\xa4ravajoone tehnoloogiat p\xc3\xa4rast seda kui UEFA t\xc3\xa4itevkomitee selle jaanuaris 2016 heaks kiitis.\n_START_SECTION_\nKokkuv\xc3\xb5te\n_START_PARAGRAPH_\nReal Madrid domineeris pallivaldamist m\xc3\xa4ngu alguses. Kuuendal minutil Gareth Bale karistusl\xc3\xb6\xc3\xb6gi Atl\xc3\xa9tico Madridi karistusalasse, mis leidis Casemiro. Tema v\xc3\xa4ravale suunatud l\xc3\xb6\xc3\xb6gi t\xc3\xb5rjus \xc3\xbcle otsajoone v\xc3\xa4ravavaht Jan Oblak. Viis minutit hiljem teenis Dani Carvajal m\xc3\xa4ngu esimese kollase kaardi kui j\xc3\xa4i olukorda hiljaks ja v\xc3\xb5ttis Antoine Griezmanni maha. 15. minutil saatis Toni Kroos karistusl\xc3\xb6\xc3\xb6gi Atl\xc3\xa9tico karistusalasse, mis leidis Bale. J\xc3\xa4tku olukorras l\xc3\xb5i Sergio Ramos palli Oblakist m\xc3\xb6\xc3\xb6da ja viis Reali juhtima. V\xc3\xa4rav j\xc3\xa4i j\xc3\xb5usse hoolimata video t\xc3\xb5enditest, et Ramos oli suluseisus, mis t\xc3\xa4hendab et v\xc3\xa4rav ei oleks tohtinud lugeda._NEWLINE_46. minutil teenis Fernando Torres Atl\xc3\xa9ticole penalti, kui Pepe tegi tema vastu tagant vea. Real Madrid v\xc3\xa4ravavaht Keylor Navas teenis m\xc3\xa4nguga j\xc3\xa4tkamisega viivitamise eest kollase kaardi. Griezmanni l\xc3\xb6\xc3\xb6dud penalti lendast lati riko\xc5\xa1etiga \xc3\xbcle v\xc3\xa4rava. 79. minutil viigistas Atl\xc3\xa9tico seisu, kui Juanfrani tsenderdust leidis v\xc3\xa4rava ees oleva vahetusm\xc3\xa4ngija Yannick Carrasco kes palli edasi v\xc3\xa4ravasse suunas. M\xc3\xa4nguseis j\xc3\xa4i samaks kuni 90. minuti l\xc3\xb5puni ning m\xc3\xa4ng l\xc3\xa4ks lisaajale._NEWLINE_P\xc3\xa4rast v\xc3\xa4ravateta 30 minutit otsustati m\xc3\xa4ng penaltiseeriaga. Juanfran eksis Atl\xc3\xa9tico neljanda penaltiga l\xc3\xbc\xc3\xbces palli posti, mis andis Cristiano Ronaldole v\xc3\xb5imaluse Reali 11. Meistrite Liiga tiitel kindlustada.\n_START_SECTION_\nM\xc3\xa4nguj\xc3\xa4rgne\n_START_PARAGRAPH_\nSee m\xc3\xa4ng oli \xc3\xbcheteistk\xc3\xbcmnes Euroopa Karika/Meistrite Liiga finaal mis otsustati penaltiseeriaga. Selle v\xc3\xb5iduga teenis Real Madrid rekordit-suurendava \xc3\xbcheteistk\xc3\xbcmnenda Euroopa Karika/Meistrite Liiga tiitli. See oli Real Mdridi 14. osalus Euroopa Karika/Meistrite Liiga finaal. Nad ei ole alates 1981 \xc3\xbchtegi finaali kaotanud. Teisalt, Atl\xc3\xa9tico Madridist sai esimene klubi kes on kaotanud oma esimesed kolm finaali. Juventus ja Barcelona kaotasid oma kaks esimest finaali, kuid v\xc3\xb5itsid kolmandal katsel vastavalt 1985 ja 1992. Atl\xc3\xa9tico kolmas kaotus Euroopa Karika finaalis paneb neid \xc3\xbchele pulgale Barcelonaga ja ainult Juventuse (kuus kaotust), M\xc3\xbcncheni Bayerni ja Benfica (m\xc3\xb5lemal viis kaotust) taha._NEWLINE_Ramos kes l\xc3\xb5i m\xc3\xa4ngu avav\xc3\xa4rav on viies m\xc3\xa4ngija kes on l\xc3\xb6\xc3\xb6nud v\xc3\xa4rava kahes Meistrite Liiga finaalis. Ta polnud v\xc3\xb5istlustel v\xc3\xa4ravat l\xc3\xb6\xc3\xb6nud alates 2014. aasta finaali kus ta l\xc3\xb5i Atl\xc3\xa9tico Madridi vastu viigi v\xc3\xa4rava. Carrascost sai teise poolaja viigiv\xc3\xa4ravaga esimene belglane kes on Meistrite Liiga finaalis v\xc3\xa4rava l\xc3\xb6\xc3\xb6nud._NEWLINE_Real madridi treenerist Zidanest sai esimene Prantsusmaa treener kes on v\xc3\xb5itnud Meistrite Liiga ja seitsmes inimene kes on v\xc3\xb5itnud Meistrite Liiga nii m\xc3\xa4ngija kui treenerina. Mu\xc3\xb1oz, esimene inimene kes selle saavutas, tegi seda samuti Real Madridiga (m\xc3\xa4ngijana 1956 ja 1957, ning treenerina 1960 ja 1966)._NEWLINE_M\xc3\xa4ngu ajal r\xc3\xbcnnati Real Madridi f\xc3\xa4nne Iraagis teist korda, mis t\xc3\xb5stis hukkunute arvu kokku v\xc3\xa4hemalt 29 peale. P\xc3\xa4rast r\xc3\xbcnnakut p\xc3\xbchendas klubi president Florentino Perez Real Madridi v\xc3\xb5idu nendele f\xc3\xa4nnidele kes tapeti ja teistele klubi f\xc3\xa4nnidele Iraagis, lisaks teistele kes on tapetud Islamiriigi poolt. P\xc3\xa4rast esimest r\xc3\xbcnnakut kandsid m\xc3\xa4ngijad musta k\xc3\xa4epaela ja viidi l\xc3\xa4bi minutiline leinapaus.\n_START_SECTION_\nReaktsioonid\n_START_PARAGRAPH_\nZidane v\xc3\xa4ljendas uhkust olla Real Madridi treener ja v\xc3\xb5ita Meistrite Liiga klubiga nii m\xc3\xa4ngija, abitreeneri kui ka n\xc3\xbc\xc3\xbcd peatreenerina. Tulemusena \xc3\xbctles ta"M\xc3\xb5lemad meeskonnad p\xc3\xa4\xc3\xa4sesid t\xc3\xa4itsa l\xc3\xb5ppu \xe2\x80\x93 penaltid l\xc3\xa4ksid meie \xc3\xb5nneks kuid oleks v\xc3\xb5inud vabalt minne teisiti. \xc3\x95nnitlused Atl\xc3\xa9ticole ja [Diego] Simeone. Ta on suurep\xc3\xa4rane treener, kuid loomulikult olen ma \xc3\xb5nnelik selle v\xc3\xb5idu \xc3\xbcle." Simeone \xc3\xb5nnitles Real Madridi nende v\xc3\xb5idu puhul \xc3\xb6eldes, "nad olid taaskord meist paremad, sel korral penaltitega". Kui k\xc3\xbcsiti kas ta j\xc3\xa4tkab Atl\xc3\xa9tico Madridis vastas Simeone, "Minu plaan on m\xc3\xb5elda. See on k\xc3\xb5ik."_NEWLINE_Ronaldo \xc3\xbctles p\xc3\xa4rast m\xc3\xa4ngu meediale, et ta palus et saaks v\xc3\xb5tta viienda penalti kuna tal "oli visioon" et ta l\xc3\xb6\xc3\xb6b v\xc3\xb5idu v\xc3\xa4rava. Ronaldo lisas, "Penaltid on alati loterii, sa ei tea iial mis juhtub aga meie meeskond n\xc3\xa4itas rohkem kogemust ja me n\xc3\xa4itasime seda l\xc3\xbc\xc3\xbces k\xc3\xb5ik penaltid sisse". Bale \xc3\xbctles et ta oli "krampides", aga kirjeldas v\xc3\xb5itu kui "suurep\xc3\xa4rane tunne". Ta \xc3\xbctles ka et n\xc3\xa4rveeris p\xc3\xa4rast oma penaltit, kuid mitte seda l\xc3\xbc\xc3\xbces. Oma derbi rivaali alistamise kohta lisas Bale "See on k\xc3\xb5ige t\xc3\xa4htsam asi [oma rivaali alistamine]. Loomulikult andsid nad meile suurep\xc3\xa4rase m\xc3\xa4ngu ja loomulikult tunnen natuke neile kaasa, aga finaal on finaal ja sa pead selle v\xc3\xb5itma." Luka Modri\xc4\x87 \xc3\xbctles meediale et ta on v\xc3\xa4ga \xc3\xb5nnelik ja uhke v\xc3\xb5idu \xc3\xbcle ja et meeskond n\xc3\xa4itas t\xc3\xb5elist karakterit kuni m\xc3\xa4ngu l\xc3\xb5puni. Ta lisas, "Me teenisime seda v\xc3\xb5itu. Ma tunnen Atl\xc3\xa9tico kaasa, aga ma tunnen meie enda \xc3\xbcle r\xc3\xb5\xc3\xb5mu et me selle m\xc3\xa4ngu v\xc3\xb5itsime. See on Real Madridi v\xc3\xb5istlus. Undecima (\xc3\xbcheteistk\xc3\xbcmnes). See trofee kuulub Real Madridile, selle p\xc3\xa4rast on see maailma parim klubi."'